NaiveNeuron/SloPal huggingface dataset:
Číž, Miroslav, podpredseda NR SR (2015-06-30):
Ďakujem, pán poslanec. Otváram rozpravu. Písomnú prihlášku do rozpravy som nedostal, pýtam sa preto, kto sa hlási do rozpravy ústne. Neregistrujem žiadneho pána poslanca alebo poslankyňu, ktorí by sa hlásili do rozpravy. Takže vyhlasujem ju za skončenú. Ďakujem pánovi ministrovi, ktorý zostane, pretože nasleduje prvé čítanie o vládnom návrhu zákona o registri právnických osôb, podnikateľov a orgánov verejnej moci a o zmene a doplnení niektorých zákonov (tlač 1579) a návrh na pridelenie výborom v rozhodnutí č. 1591. Máte opäť slovo, pán podpredseda a minister financií, a uveďte tento vládny návrh zákona.
Dostál, Ondrej, poslanec NR SR (2023-06-21):
Ďakujem. Začnem dámou. Pani poslankyňa Tabák, naozaj nehral som Wimbledon a nemôžem vás uraziť, ale ja vás ubezpečujem, že ja som sa vás nesnažil uraziť (reakcia navrhovateľky), ja som sa vás snažil iba konfrontovať s tým, čo ste povedali (reakcia navrhovateľky), čo ste napísali... (Prerušenie vystúpenia predsedajúcim.)
B. Bugár, podpredseda NR SR: (2005-11-09):
Prosím teraz povereného člena z výboru pre pôdohospodárstvo poslanca Miroslava Maxona, aby podal informáciu o výsledku prerokovania tohto materiálu vo výboroch. M. Maxon, poslanec: Vážený pán podpredseda Národnej rady, vážený pán minister, Výbor Národnej rady Slovenskej republiky pre pôdohospodárstvo rokoval o predmetnej informácii 18. októbra tohto roku, uznesením č. 393 vzal informáciu na vedomie a odporučil ju Národnej rade Slovenskej republiky vziať na vedomie. Gestorsky výbor uznesením č. 401 z 26. októbra tohto roka schválil informáciu Výboru Národnej rady Slovenskej republiky pre pôdohospodárstvo k legislatívnemu zámeru zákona o založení akciovej spoločnosti Lesy Slovenskej republiky vrátane uznesenia Národnej rady Slovenskej republiky k uvedenej správe. Poveril poslanca Miroslava Maxona predložiť a predniesť na schôdzi Národnej rady Slovenskej republiky informáciu výboru a návrh na uznesenie Národnej rady Slovenskej republiky, ktorý je prílohou tejto informácie. Pán podpredseda Národnej rady, skončil som a hlásim sa ako prvý do rozpravy.
Nash, Natália, poslankyňa NR SR (2023-12-19):
Ďakujem za slovo, pán predsedajúci. Ďakujem predsedovi nášho poslaneckého klubu Martinovi Dubécimu a tento návrh zákona iba dokazuje, že vláda Slovenskej republiky nedodržiava vlastné legislatívne akože pravidlá. Tento návrh bez riadneho vyčíslenia pozitívnych či negatívnych dopadov na rozpočet verejnej správy v doložke vplyvov nespĺňa základné náležitosti legislatívnych akože pravidiel vlády, ktoré si vláda sama schválila. Základné akože pravidlá pre predkladané zákony a určitá úroveň kultúrnej diskusie by sa v tejto zákonodarnej inštitúcii mali naozaj dodržiavať. Ďakujem veľmi pekne.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 135 prítomných, 77 za, 1 proti, 55 sa zdržalo, 2 nehlasovali. Návrh sme schválili. Otváram rozpravu v treťom čítaní , ktorú vyhlasujem za skončenú. Poprosím pána poslanca, aby predložil návrh hlasovania o zákone ako o celku.
Sulík, Richard, predseda NR SR (2010-12-02):
Ďakujem. Otváram rozpravu k tomuto bodu. Do rozpravy sa písomne prihlásil, pán poslanec Burian. Nech sa páči.
Klus, Martin, podpredseda NR SR (2019-10-22):
Dámy a páni, ak dovolíte, pokračovali by sme v bode návrhu zákona, ktorý má tlač 1736. Do rozpravy sa prihlásil navrhovateľ pán poslanec Dostál, ktorému udeľujem slovo.
Sulík, Richard, poslanec NR SR (2023-12-07):
Ďakujem pekne. Ďakujem pekne. Pán Šalitroš, no ja som na vašu, vaše vyjadrenie reagoval úplne slušne, vecne, som vám niečo vysvetlil, ale keďže ste zvolili slovník ako, aký ste zvolili, tak ja sa prispôsobím. Totálne hlúposti rozprávate vy, ale také, že mŕtveho to musí na chrbte zaboleť. Ako takú kravinu povedať, že keď bol úrok 0,5 %, tak keď stúpne na 0,65, ako to má fungovať, keď banka platí štyri percentá. Ako to ste fakt tak blbí, že nechápete, že splátka má aj svoju istinu? A keď hovorím, že nárast splátky hypotéky, tak je to samozrejme že vrátane istiny. Tak keď tu budete najbližšie mne rozprávať o hlúpostiach, prosím vás, tak sa najprv zamyslite, čo idete vy vypustiť do ovzdušia. Pán Hazucha, hovoríte, reálne mzdy klesli. No však jasné, že reálne mzdy klesli, ale splátka hypotéky je reálna splátka? Však to je nominálna splátka hypotéky. Splátka hypotéky je vždy nominálna, tak skúste si teda nejak načítať rozdiel medzi reálnou a nominálnou cenou čohokoľvek a potom pochopíte, že keď sa bavíme o náraste splátok hypoték, sa vždy bavíme o nominálnych nárastoch. Tá mzda rástla nominálne o 27 %. Nikto nespochybňuje, že reálne klesla, lebo inflácia bola ešte vyššia ako 27 % za posledné tri roky, ale nárast bol nominálny. A keby sa vláde zdalo, že 27 %, aj to sa dá z čísiel veľmi presne zistiť, že 27 % je moc vysoký nárast, kde by až niečo začala riešiť, tak trebalo s bankami dohodnúť 25 %, možnože 20 %. To všetko sa dalo spraviť. Dalo sa to spraviť jednoducho, okamžite a bez 300 úradníkov navyše. Ďakujem pekne.
Číž, Miroslav, podpredseda NR SR (2015-04-15):
Pani poslankyňa, je, samozrejme, aj na vás všetkých, aby sme posúdili, do akej miery išlo o procedurálny návrh v zmysle rokovacieho poriadku a v akom rozsahu išlo o zneužitie rokovacieho poriadku na vyjadrenie politického stanoviska. O vašom návrhu by som dal hlasovať, ale zjavne nie je Národná rada uznášaniaschopná, akonáhle bude uznášaniaschopná, v zmysle rokovacieho poriadku dám o vašom návrhu, pani poslankyňa, hlasovať. Faktické poznámky páni poslanci Martvoň, Kaník, Muňko, Gabániová, Daniš, Blaha, Lipšic, Hraško, Bublavý, Osuský, Matovič, Galko. Uzatváram možnosť prihlásiť sa s faktickou poznámkou. Slovo má pán poslanec Martvoň.
Danko, Andrej, predseda NR SR (2017-03-21):
Ďakujem. Pán poslanec Ondrej Dostál.
Svrček, Miloš, poslanec NR SR (2023-02-02):
Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 32 dní od jeho prerokovania v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedom Národnej rady. Pán predsedajúci, prosím, otvorte všeobecnú rozpravu.
P. Džurina, poslanec: (2007-10-25):
Ako jediný som v rozprave vystúpil ja. Pán predsedajúci, dajte, prosím, hlasovať o mojom pozmeňujúcom návrhu.
Kotleba, Marian, poslanec NR SR (2019-06-26):
Pán podpredseda, na rozdiel od kolegu, ja by som bol rád, keby sa tu dalo rozprávať v tejto sále, takže počkám, kým tu bude poriadok.
Mizík, Stanislav, poslanec NR SR (2018-12-13):
Ďakujem za slovo. Tento zákon je, samozrejme, zlý. Ale mňa zarazila iná vec. Povedali ste, že právo Európskej únie je založené na princípe nediskriminácie. Tento váš výrok znegoval celú vašu reč. Právo, vyhlášky a jednoducho všetky kroky Európskej únie diskriminujú jednak pôvodných Európanov a tiež aj v konečnom dôsledku hlavne nových členov Európskej únie. Však my sme len kolónia hlavných dravcov – Nemecka a Francúzska. O akej chimére nejakého princípu nediskriminácie to hovoríte? Však Európska únia, jej orgány nás zvalcujú. To vám nedošla jednoduchá ekonomická skutočnosť, že sila kapitálu, jej veľkosť sama osebe vytvára diskrimináciu?! V prírode to napríklad platí tiež. Pozrite si napríklad Animal Planet. Najväčší lev má hárem a ostatní chodia okolo s vyplazenými jazykmi. Čiže všetky reči, diskriminácia a nediskriminácia, to sú len prázdne taľafatky. Ďakujem za slovo.
Mizík, Stanislav, poslanec NR SR (2021-05-03):
Ďakujem za slovo. Pán minister vnútra, hovorili ste, že predtým bol chaos. Naozaj teraz nie je? Mnohé indície naznačujú, že chaos a intrigy medzi jednotlivými zložkami pretrvávajú. To nie sú motanice, ako vy hovoríte. Pretrvávajú úniky informácii pri teatrálnych zatýkaniach. Zvlášť sa to týka jedného denníka, ja ho volám nočníka, ideologicky jednostranne zameraného sponzorovaného oligarchiou. Tak ako je to s tou nezávislosťou? Fakty o topánkach či motorkách, tak to je psia povinnosť každého ministra vnútra, to sa o to musí postarať. Keď sa na to Kaliňak vykašľal, tak sa o to nový minister musí postarať. Však Kaliňakovi stačili jeho harlejky. Problém je však vo vzťahoch a nečinnosti v mnohých prípadoch ako napríklad teraz nedávno na Spiši. K tým škandálom. No škandály sa rozkryjú až po páde vašej vlády, tak to zvyčajne býva. Ďakujem za slovo.
I. Pásztor, poslanec: (2005-02-09):
A. vyslovuje súhlas s Rozhodnutím predstaviteľov vlád členských štátov, stretávajúcich sa v rámci Rady vo veci privilégií a imunít udelených pre Európsku obrannú agentúru a jej pracovníkov; B. rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Petro, František, poslanec NR SR (2015-11-12):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 9 spoločnej správy, odporúčanie gestorského výboru je schváliť.
A. Belousovová, podpredsedníčka NR SR: (2008-09-18):
Vyčerpali sme vystúpenia všetkých rečníkov prihlásených v rámci tohto bodu. Pýtam sa preto členov vlády, či sa chce z nich niekto vyjadriť teraz, teda odpovedať na interpelácie poslancov hneď. Nikto neprejavil záujem. Vyhlasujem tento bod programu za skončený. Zároveň vyhlasujem krátku 3-minútovú prestávku. (Prestávka.) (Po prestávke.)
Fecko, Martin, poslanec NR SR (2023-03-28):
Pán predseda, už sme v treťom čítaní, otvorte rozpravu, prosím.
J. Chrbet, poslanec: (2007-01-31):
Na tajné hlasovanie o návrhu na voľbu kandidáta na sudcu Ústavného súdu Slovenskej republiky bolo vydaných a poslanci si osobne prevzali 145 hlasovacích lístkov, teda na voľbe bolo prítomných 145 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na sudcu Ústavného súdu Slovenskej republiky 0 poslancov neodovzdalo hlasovacie lístky. Zo 145 odovzdaných hlasovacích lístkov boli 3 neplatné a 142 platných. Podľa platných hlasovacích lístkov overovatelia zistili, že - za Vlastu Kunovú hlasovalo za 62, proti 50, zdržalo sa hlasovania 30, - za Tibora Šafárika hlasovalo za 78, proti 59, zdržalo sa hlasovania 5. Na voľbu kandidáta na sudcu Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za kandidáta na sudcu Ústavného súdu Slovenskej republiky zvolený Tibor Šafárik.
Heger, Eduard, podpredseda vlády a minister financií SR, poverený vedením Ministerstva zdravotníctva SR a Ministerstva školstva, vedy, výskumu a športu SR (2021-03-30):
Ďakujem veľmi pekne. Tak ako pri lex korona z dielne ministerstva financií, tak aj pri lex korona z ministerstva zdravotníctva, keďže sme tento zákon tu mali pred pár hodinami a povedali sme si, čo v ňom je, tak vlastne nebudem tú rozpravu zbytočne naťahovať. Ja som avizoval aj zmenu, ktorá, ku ktorej dôjde na výbore pre zdravotníctvo, vlastne tam bol, ak to správne chápem, pozmeňujúci návrh, čiže o tom bude, predpokladám, informovať pani spravodajkyňa. Takže za mňa len poprosím vás o podporu, opäť sú to veci, ktoré, verím, že ľuďom pomôžu. A čo sa týka tých zmien, ktoré sme urobili, je to naozaj tiež v dobrom záujme pomôcť pri odškodnení ľuďom, aby to bolo naozaj presné, spravodlivé a hlavne aby sa to dostalo k tým ľuďom, ktorým má. Takže za mňa ďakujem pekne a odovzdávam slovo.
Vážny, Ľubomír, poslanec NR SR (2020-09-02):
Ďakujem. Pán poslanec Grendel, nepresvedčili ste ma argumentmi, že pani prezidentka nemá pravdu v uplatnení svojho práva veta s tým, že na úvod poviem, nerobte ústupky. Ak ste si istý, že máte pravdu, tak nesúhlaste s vetom pani prezidentky. Ak nie ste si istý, tak súhlaste. Ale nemôžte urobiť taký kompromis, že keďže možno by sme niečo pokazili, tak vyhovieme v časti pani prezidentky, aby sme všetko nepokazili. Naviac cítim z vášho vyjadrenia nejaké rozporuplné vyjadrenia. Prvé, čo ma zarazilo, že je to prvá transparentná voľba generálneho prokurátora. Tie predchádzajúce neboli transparentné? Nerozumiem tomu. Som zvedavý, aká bude táto transparentná, ale dobre, lebo predtým ste nenamietali nikto voči transparentnosti. Neboli ste tu? Boli ste tu. Kto navrhol generálneho prokurátora? Vtedajšia vaša, vaša koalícia. Tak prečo ste vtedy nenamietali? Druhé chcem povedať, čo ste sa vyjadrili, prokurátori musia mať istotu, že sú na „rovnakej strane barikády“, ako vládna moc. Tak toto je už pre mňa vrchol. Prokurátori musia byť nezávislí, generálny prokurátor musí byť nezávislý. Z vášho vystúpenia vyplývalo to, že oni musia si byť istí, že sú na rovnakej strane barikády. Naopak, musia byť presvedčení, že sú nezávislí a nehľadieť na žiadne barikády. To je choré, keď dnes „nezávislé médiá“, nezávislé, zdôrazňujem, diktujú, čo je správna strana barikády a čo nie je správna strana barikády. A tomuto prispôsobujeme súdnu moc, prispôsobujeme prokuratúru a toto je už naozaj nad rámec všetkého, čo sa tu deje. Čiže treba vážiť slová, aj v tom vystúpení hovoriť jednoznačne a jasné argumenty a zatiaľ ste ma nepresvedčili o tom, že je správny takýto prístup, aký prezentujete. Ďakujem.
Jurinová, Erika, podpredsedníčka NR SR (2014-11-10):
O slovo požiadal pán navrhovateľ, pán poslanec Poliačik, nech sa páči.
Brisudová, Martina, poslankyňa NR SR (2020-11-03):
Ďakujem pekne za slovo. Ja verím, že ľudia, ktorí ma poznajú, ma nepovažujú za poloblázna, ale považujú ma za človeka, ktorý bol transparentne zvolený za primátora mesta, vyše 25 rokov má odpracovaných v samospráve, má teda aj prax a že to, čo robím, robím naozaj dobre, transparentne aj otvorene a verím, že žiadny gentleman v tejto Národnej rade by sa takto o svojej kolegyni nevyjadril. Ďakujem pekne za slovo. (Potlesk.)
Ďuriš Nicholsonová, Lucia, podpredsedníčka NR SR (2018-12-03):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto, pýtam sa, či sa chce niekto prihlásiť ústne. Končím možnosť prihlásiť sa do rozpravy. Prihlásil sa pán poslanec Fecko, nech sa páči.
Danko, Andrej, podpredseda NR SR (2024-04-23):
Poslanec Dostál.
Kolesík, Andrej, poslanec NR SR (2011-03-24):
Ďakujem, pán predseda. Pán poslanec Osuský, vždy ma mierne zamrazí, keď počujem slovné spojenie konečné riešenie. Vy ste jasne prezentovali, že konečným riešením tejto vlády je plošné spoplatnenie nielen externého štúdia, ale aj štúdia denného. Dovoľte mi uviesť taký citát z programového vyhlásenia, za ktoré ste hlasovali: „Za hlavný princíp vzdelávacej politiky vláda Slovenskej republiky považuje rovnosť šancí pre všetkých mladých ľudí bez ohľadu na sociálnu situáciu, región či etnicitu.“ Toto je tá rovnosť šancí? Presne ako povedal pán kolega Mikolaj, týmto spoplatnením priamo zamedzíte rovnosti šancí. To je konečné riešenie tejto vlády, spoplatniť denné i externé vysokoškolské štúdium a podliehať tej téze, že spoplatnením sa zvýši kvalita. Viete, čo sa zvýši spoplatnením, pán kolega? Nekvalita. ((Potlesk.)
Hlina, Alojz, poslanec NR SR (2014-09-09):
Ďakujem veľmi pekne. Naozaj, pán predseda, ja by som zopakoval ten môj procedurálny návrh a robím to zo solidarity s kolegami, že môj návrh sa týka samosprávy, je o majetku obcí. Čiže v zmysle tej logiky, ktorý predstavila pani podpredsedníčka, by mal by, mal by tiež vyradený z rokovania. Takže dávam procedurálny návrh, aby ste dali hlasovať o mojom návrhu, že ho vyraďujete z toho dôvodu, ako ste uviedla, pani podpredsedníčka.
Laššáková, Jana, podpredsedníčka NR SR (2014-04-01):
Pani podpredsedníčka Jurinová, nech sa páči.
Krúpa, Juraj, poslanec NR SR (2024-02-13):
Ďakujem, Alojz, za tvoje vystúpenie a za tvoju názornú ukážku, ako efektívne funguje táto vláda pri znižovaní tých základných potravín, tak sa jej to podarilo znížiť o päť percent. No ale áno, no nie sú vajcia ako vajcia, hej? Niektoré sú možno drahšie, niektoré sú teraz lacnejšie o päť centov, ale ono keď sa na toto človek pozrie normálne, že úprimne a realisticky, tak to je výsledok trhu, pretože je to aj výsledok toho, že inflácia klesá. Tie zásahy, ktoré sme tu mali, aj toto, to je nejaká, ja neviem, teraz si presne nepamätám, nejaká pomoc vo forme finančnej dotácie alebo injekcie, tuším 30 miliónov alebo koľko to je, tak neviem, aký to bude mať efekt teda na producentov našich potravín, predpokladám, že je to kvapka v mori. Myslím si, že naozaj ten trh vie veci vyriešiť možno niekedy rýchlejšie a efektívnejšie, ako napríklad aj tým, že v rámci eurozóny teraz klesá tá inflácia, ktorá teda má efekt aj na ceny potravín a, samozrejme, treba ale povedať, že nám sa teda tu tá inflácia tak nedarí úplne krotiť napriek tomu, že tu už máme novú vládu, ktorá sľubuje svetlé zajtrajšky, a napriek tomu, že máme euro, sme krajina, kde tá inflácia v eurozóne klesá najpomalšie a napriek teda aj tým vajciam na stole. Takže ďakujem veľmi pekne, Alojz, za tvoju, za tvoj príhovor. Ďakujem.
Pročko, Jozef, poslanec NR SR (2021-11-04):
Áno, áno, áno, mám faktickú poznámku. Vzadu ma vyrušuje, vzadu ma vyrušuje poslanec Kuffa. Nevidíte to, vy to nevidíte pán Blanár?
Kavecká, Monika, poslankyňa NR SR (2021-11-12):
Ďakujem veľmi pekne za slovo. Ďakujem vám, pán kolega Beluský, že teda ste v tom dobro slova zmysle mi technicky sa snažíte vysvetliť prednášanie tých pozmeňujúcich návrhov. Skutočne by sme mohli dať také tie jasnejšie formulácie, ako sa má teda pozmeňujúci návrh predniesť, keďže v minulosti tu boli také chyby ako, alebo teda robili sa takzvané tie obštrukcie, alebo, neviem, ako to mám ešte tak nazvať tak slušnejšie. Ale naozaj úprimne ďakujem za váš príspevok. K príspevku ostatných tých nejakých emotívnych výlevov ako, prepáčte, sa nebudem vyjadrovať. Ale ďakujem za príspevok.
Mezenská, Helena, poslankyňa NR SR (2012-08-10):
Ja by som vás chcela poprosiť, pán spravodajca, aby ste môj podpis z pozmeňujúceho návrhu poslanca Igora Matoviča k vládnemu návrhu zákona 461/2003 vynechali, vyškrtli.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 87, proti 11, zdržalo sa 33. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Bužo, Lukáš, poslanec NR SR (2023-12-15):
Ďakujem za slovo. Ja sa ti chcem, Igor, poďakovať za to, že mnohé tieto poučky alebo veci, ktoré vládna garnitúra chce urobiť potichu, zložitými poučkami, zložitými zákonmi, ty stále vieš povedať ľudskou rečou a vlastne objasniť to všetkým ľuďom na Slovensku. A naozaj pekne si to rozobral, pekne si to povedal, tak, aby naozaj aj ten, ktorý je najslabší, aby to pochopil, aby videl, čo sa ide robiť. A predtým si nezakryjete ani oči, ani zodpovednosť za to, čo budete robiť, tí, ktorí to idete urobiť. A tak ako som už tu povedal tu v pléne, že ľudia sú najlepším ako keby hodnotiteľom tých vecí, tak ja vyzývam ľudí, aby to hodnotili, aby si to pozreli, aby túžili poznať pravdu, lebo tak ako Božie slovo hovorí, že poznáte pravdu a pravda vás vyslobodí, preto rozprávate túto pravdu. A ešte raz, Igor, ďakujem, že hovoríš pravdu a že hovoríš jednoducho, aby ju pochopil každý.
Stančík, Andrej, poslanec NR SR (2021-11-09):
... v zariadení núdzového bývania podľa § 6c ods. 2 písm. c), k) informácie o sieti zdravotníckych zariadení vykonávajúcich umelé ukončenie tehotenstva na žiadosť a o sieti zdravotníckych zariadení vykonávajúcich umelé ukončenie tehotenstva zo zdravotných dôvodov.“.“ Nasledujúce body sa primerane prečíslujú. Odôvodnenie: Navrhuje sa, aby bol lekár povinný podľa odseku 3 poskytnúť informácie nie len v rozsahu podľa odseku 2, ale zároveň aj podľa odseku 5 predmetného návrhu zákona. Zároveň sa navrhuje, aby informácia obsahovala aj zoznam zdravotníckych zariadení, ktoré vykonávajú umelé ukončenie tehotenstva. 2. V čl. V sa vypúšťa bod 2. Nasledujúce body sa primerane prečíslujú. Odôvodnenie: Navrhuje sa vypustiť ustanovenie predlžujúce lehotu na vykonanie umelého ukončenia tehotenstva. 3. V čl. V bode 3, § 6b sa vypúšťajú odseky 5 a 6. Doterajšie odseky 7 a 8 sa označujú ako odseky 5 a 6. Vypustenie odsekov z § 6b sa premietne aj do úvodnej vety 3. bodu v čl. V. Odôvodnenie: Navrhuje sa vypustiť odsek 5, keďže bol premietnutý do odseku 2 a navrhuje sa vypustiť odsek 6 ako neodôvodnený. 4. V čl. V bode 3... (Prerušenie vystúpenia predsedajúcim.)
Šeliga, Juraj, podpredseda NR SR (2020-04-07):
Poslanec Šimko.
V. Novotný, poslanec: (2004-06-23):
Výbor Národnej rady Slovenskej republiky pre financie, rozpočet a menu odporučil Národnej rade návrh účtovnej závierky Spoločnej zdravotnej poisťovne za rok 2003 schváliť. Výbor Národnej rady Slovenskej republiky pre zdravotníctvo, prerokoval návrh účtovnej závierky Spoločnej zdravotnej poisťovne za rok 2003 dňa 11. júna 2004. Výbor súhlasil s návrhom účtovnej závierky Spoločnej zdravotnej poisťovne, Výbor Národnej rady Slovenskej republiky pre zdravotníctvo odporučil Národnej rade návrh účtovnej závierky Spoločnej zdravotnej poisťovne za rok 2003 schváliť, Výbor Národnej rady pre zdravotníctvo ako gestorský výbor sa oboznámil s výsledkom rokovania vo Výbore Národnej rady pre financie, rozpočet a menu a na základe stanovísk výborov odporučil Národnej rade Slovenskej republiky predloženú účtovnú závierku Spoločnej zdravotnej poisťovne za rok 2003 schváliť a prijať uznesenie uvedené v prílohe tejto správy. Výbor ďalej odporučil Národnej rade podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady, aby návrh účtovnej závierky Spoločnej zdravotnej poisťovne za rok 2003 uviedol a mohol vystúpiť v rozprave na schôdzi Národnej rady predseda Správnej rady Spoločnej zdravotnej poisťovne, výbor schválil spoločnú správu výborov uznesením č. 1243 zo 16. júna 200č a zároveň poveril poslanca Viliama Novotného ako spravodajcu gestorského výboru predniesť na schôdzi Národnej rady Slovenskej republiky spoločnú správu výborov o výsledku prerokovania návrhu účtovnej závierky Spoločnej zdravotnej poisťovne za rok 2003 a návrh uznesenia Národnej rady Slovenskej republiky. Vážený pán predsedajúci, skončil som, prosím, otvorte rozpravu.
Potocký, Milan, poslanec NR SR (2020-04-07):
Ďakujem za slovo, pán predsedajúci. Ja nesúhlasím s vami, pán poslanec Ferenčák, že týmto zákonom niečo komplikujeme, práve naopak, som presvedčený, že starostom a primátorom, ale aj poslancom obecných a mestských zastupiteľstiev dávame viac možností, ako môžu rokovať v tejto mimoriadnej situácii. Nakoniec tieto podmienky, tieto veci, ktoré sú zakomponované v tomto pozmeňujúcom a doplňujúcom návrhu, vzišli z rokovania tohto pléna, kde mali najviac dotazov a pripomienok práve starostovia a primátori. Aj za samotný návrh zákona prichádza na podnet starostov a primátorov a samotného Združenia miest a obcí Slovenska. Sporný návrh per rollam je len krajným riešením, ktoré, ktoré prichádza až úplne na záver, keď budú využité všetky možnosti. Takže ja tento zákon podporím a ďakujem aj pánovi poslancovi Milanovi Vetrákovi, ktorý na ňom aktívne pracoval. Ďakujem.
Číž, Miroslav, podpredseda NR SR (2015-03-17):
Ďakujem pekne. Slovo má pán poslanec Fecko.
V. Veteška, podpredseda NR SR: (2004-05-12):
Ďalej budeme pokračovať prvým čítaním o vládnom návrhu zákona o európskom zatýkacom rozkaze a o zmene a doplnení  niektorých zákonov . Vládny návrh zákona ste dostali ako tlač č. 659. Návrh na jeho pridelenie na prerokovanie výborom máte v rozhodnutí č. 686. Prosím podpredsedu vlády a ministra spravodlivosti pána Lipšica, aby uviedol vládny návrh zákona.
Pellegrini, Peter, podpredseda NR SR (2020-09-16):
Ďakujem veľmi pekne. Prosím teraz pána spravodajcu, ktorého určil navrhnutý gestorský ústavnoprávny výbor. Pánovi poslancovi Alojzovi Baránikovi odovzdávam slovo, nech sa páči.
Hort, Milan, podpredseda NR SR (2011-03-23):
Ďakujem pekne. Pán poslanec Choma, bavíme sa o faktickej? Tak prepáčte, ja som myslel, že sa hlásite do rozpravy. Takže s faktickou poznámkou sa prihlásil pán poslanec Igor Choma, ako jediný. Uzatváram možnosť prihlásiť sa s faktickou poznámkou. Nech sa páči.
Figeľ, Ján, podpredseda NR SR (2013-03-20):
Ďakujem pekne. Otváram rozpravu o tomto bode programu. Hlási sa niekto z poslancov do rozpravy? Písomne nikto. Ústne, nech sa páči, Jozef Mihál. Pán poslanec Mihál, nech sa páči. (Ruch a výkrik v sále.) Pani Šedivcová... Páni, dámy a páni, nemáme o čom hlasovať, ak teda je takáto otázka v pléne, nepriama. Budeme pokračovať v rokovaní a predchádzajúci bod bude hlasovaním uzavretý o piatej, dnes popoludní o piatej hodine. Nech sa páči.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 44 pozmeňujúceho návrhu poslanca Galka. (Hlasovanie.) Prítomných 142, za 29, proti 77, zdržalo sa 36. Tento bod sme neschválili.
P. Hrušovský, predseda NR SR: (2003-03-06):
(Hlasovanie.) Prítomných je 134 poslancov, za 3, proti 75, zdržalo sa 56. Bod 55 zo spoločnej správy sme neschválili. Prosím ďalší návrh.
Martinák, Ľuboš, poslanec NR SR (2011-02-10):
Ďakujem za slovo. Chcem zareagovať na môjho predchodcu pána poslanca Záhumenského, a síce v oblasti násilia. Chcem to rozobrať, ale z opačnej strany. Každý z nás vie, že, bohužiaľ, domáce násilie v súčasnej spoločnosti má neobvyklé kontúry, stáva sa takmer na dennom poriadku v našej spoločnosti. Nikto nepochybuje o tom, že poľovná zbraň je zbraň smrtiaca. Z poľovníckeho hľadiska nôž je definovaný takisto ako zbraň a zaradený do skupiny tzv. chladných zbraní. Takže môžeme smelo povedať, že takmer každý občan v našej v republike aj každý z nás už aspoň raz, keď to pritiahnem za vlasy, prišiel do styku so zbraňou, ktorou je takisto kuchynský nôž. Čiže takmer každý občan v našej republike by potreboval psychotesty na to, ako a za akých situácií môže zneužiť obyčajný kuchynský nôž. A preto z tohto pohľadu považujem psychotesty v takej skupine ľudí, akými sú poľovníci, z ktorých majú skutočne mnohí vrelý vzťah k prírode, iba za obyčajné šikanovanie. A účelom je aj vyberanie poplatkov. Takto skutočne túto problematiku vidím ja. Ďakujem.
Pčolinský, Peter, podpredseda NR SR (2023-02-01):
Ďakujem pekne. Presne päť minút, pán poslanec. Ukončujem možnosť prihlásiť sa s faktickými poznámkami. Chcete asi reagovať, pán minister. (Reakcia ministra.) Vybavíme faktické a môžte reagovať, aby potom zase na vás mohli reagovať a potom zase vy na nich reagovať. Čiže s prvou faktickou poznámkou, pán poslanec Šefčík, nech sa páči.
Blaha, Ľuboš, podpredseda NR SR (2024-01-24):
Pani poslankyňa Mária Kolíková
Vaľová, Jana, poslankyňa NR SR (2022-02-02):
Odporúčanie gestorského výboru je schváliť.
Hort, Milan, podpredseda NR SR (2010-10-14):
Pán kolega, čas...
A. Belousovová, podpredsedníčka NR SR: (2008-01-21):
A slovo má pán poslanec Janiš, nech sa páči.
Bugár, Béla, podpredseda NR SR (2011-04-01):
Pán poslanec Poliačik.
Viskupič, Jozef, poslanec NR SR (2015-04-22):
Ďakujem, pán predseda. Vážená pani kolegyňa pani spravodajkyňa, k úvodu vášho vystúpenia ako spravodajkyne len dve malé poznámky. Prvá je, že ste hovorili o tom, že ste nevideli za posledné tri dni nejakú racionálnu a vyváženú debatu. Ja chcem povedať, že týždeň sme tu a až dnes prichádza možnosť vôbec aj pre vás aj pre nás predložiť nejaké reálne riešenie. Vy ste ten moment využili podaním svojho pozmeňovacieho návrhu, totižto až dnes o tretej hodine sa otvorilo druhé čítanie a preto chcem aj odkázať predsedovi parlamentu, že nemohol mať doteraz rozdané opozičné návrhy, keďže až teraz vystúpia opoziční politici a budú môcť v druhom čítaní k vládnej novele predložiť svoje vlastné riešenia. To, že sme čakali nie na legislatívny proces, ale na tlačovku predsedu vlády doteraz, že tam boli zainteresované skupiny ľudí, ako banky, vláda, zástupcovia živnostníkov, skôr ukazuje na to, a tak ako som ja počúval toho zástupcu živnostníkov, že ide o riešenie, ktoré hovorí skôr o tom, že musíme zobrať proste vrabca v hrsti, lebo holub na streche nám dávno uletel a tým, že SMER tri roky nekonal v tejto veci a dobre vedel o situácii, ktorá reštrukturalizáciami môže nastať, tak budú nútení, prinútení zobrať aj to riešenie, ktoré teraz na stole je. Čiže opozičné návrhy alebo opozičný návrh príde a je presne teraz ten čas, napriek zdržovaniam, ktoré z vašej strany prišli a my sme ich museli rešpektovať, že sa môžeme baviť konečne o reálnych riešeniach pre Váhostav a jeho reštrukturalizáciu.
M. Číž, podpredseda NR SR: (2007-06-26):
Slovo má pani poslankyňa Zmajkovičová a pripraví sa pán poslanec Stanislav Kubánek.
Saková, Denisa, podpredsedníčka vlády a ministerka hospodárstva SR (2024-06-13):
Vážený pán poslanec, pozorne vnímam vnútropolitickú aj odbornú diskusiu, ktorú tento postoj vyvolal. Rozhodla som sa, aby tento úzko odborný problém zanalyzovali a posúdili všetci tí, ktorí k nemu majú čo povedať, to znamená odborníci. Posilním a rozšírim súčasnú vládou schválenú medzirezortnú pracovnú skupinu, ktorá bola zriadená po prijatí pôvodných, ale stále platných medzinárodných zdravotníckych predpisov o odborníkov naprieč rezortmi a zainteresovanými skupinami. Jej úlohou bude v najbližšom období detailne a odborne vyhodnotiť aktualizované dokumenty, ktoré pripravila WHO, a následne jej zistenia budem prezentovať na rokovaní vlády. Ďakujem.
V. Tomanová, ministerka práce, sociálnych vecí a rodiny SR: (2008-10-23):
Prvé dohody na nové legislatívne podmienky boli uzatvárané medzi úradmi práce, sociálnych vecí a rodiny a subjektmi organizujúcimi aktivačnú činnosť formou dobrovoľníckej služby podľa § 52a uvedeného zákona skutočne na obdobie od 1. 5. 2008 do 31. 10. 2008. Po skončení dobrovoľníckej služby majú takí uchádzači o zamestnanie celý rad iných možností aktívnych opatrení a to v súlade so zákonom o službách zamestnanosti. Ide nám predovšetkým skutočne o zamestnanie týchto ľudí a využitie ich v zariadeniach sociálnych služieb alebo aj pri realizácii opatrovateľskej služby v rámci miest a obcí. Ale napríklad, ak ide o uchádzačov o zamestnanie, ktorí sú poberateľmi dávky v hmotnej núdzi a príspevkov dávky v hmotnej núdzi, sú dlhodobo nezamestnaní, môžu byť zaradení aj na vykonávanie aktivačnej činnosti formou menších obecných služieb v trvaní šiestich kalendárnych mesiacov s možnosťou ich opakovaného vykonávania počas ďalších šiestich kalendárnych mesiacov. Taktiež sa môžu zúčastňovať na vykonávaní menších obecných služieb pre obec, v ktorej majú trvalý pobyt podľa zákona o obecnom zriadení, za čo im patrí aktivačný príspevok vo výške 1 900 korún na mesiac ako príspevok k dávke v hmotnej núdzi. Pokiaľ ide o iné možnosti práce s uchádzačmi o zamestnanie, po skončení dobrovoľníckej služby je zo strany úradov práce, sociálnych vecí a rodiny rozhodujúci trend motivovať týchto ľudí k prijatiu riadneho zamestnania, či už na otvorenom alebo aj na dotovanom trhu práce a to podľa primeraného profilu uchádzača o zamestnanie z hľadiska odborných zručností, stupňa vzdelania, iných charakteristík, resp. k začatiu vykonávania samostatnej zárobkovej činnosti aj príspevkami podľa zákona o službách zamestnanosti. Zamestnanci úradov práce, sociálnych vecí a rodiny sú systematicky vedení k premyslenej a koncepčnej práci so skupinami, najmä znevýhodnených uchádzačov o zamestnanie s využitím progresívnych prvkov sprostredkovania práce, či už sú to burzy práce a výberové konania pre konkrétnych zamestnávateľov. Napríklad  teraz posledná, ktorá sa robila na východnom Slovensku, individuálna práca s rizikovými uchádzačmi o zamestnanie, odborné poradenské služby, motivačné vzdelávacie programy, vzdelávanie a príprava pre trh práce formou dlhodobejšej prípravy a využitie vôbec širokého spektra aj nových aktívnych opatrení, vrátane sociálnych podnikov a rôznych príspevkov na stimuláciu uchádzačov o zamestnanie a zamestnanie k prijatiu pravidelného plateného zamestnanca, resp. k začatiu samostatnej zárobkovej činnosti, ako aj stimuláciu zamestnávateľov, aby zamestnávali, či už znevýhodnených uchádzačov o zamestnanie, dlhodobo nezamestnaných alebo vôbec uchádzačov o zamestnanie. Ďakujem.
Hazucha, Ivan, poslanec NR SR (2024-10-02):
Ďakujem pekne. Pani poslankyňa, veľa času ste sa venovali našej kampani a lžiam v kampani, tak to hovoríte teda vy, ktorá ste kandidovali na kandidátke najväčších marketérov a fabulátorov? To vy ste oklamali napríklad slovenských Rómov, namotali ste ich na 500 eur, pretože ste sa spoliehali, a vyšlo vám to, že vám nebudú rozumieť o podmienke, že sa musíte stať vládnou stranou. Využili ste ich jednoduchosť a podviedli ste ich. Žijem v lokalite, kde je silná rómska menšina. Volili tak ako nikdy predtým, ale určite sa dali podviesť len prvý, ale aj poslednýkrát. Niektorí chudáci si priamo vo volebnej miestnosti pýtali tých 500 eur a tvrdili, že Matovič im to sľúbil. Bolo nám v komisiách z toho smiešne, ale aj smutno. Preto mi pripadá veľmi úbohé, ale aj vrcholne nehanblivé, keď práve vy hovoríte o podvádzaní voličov v kampani. Spomenuli ste aj najhoršie opatrenia od čias Mečiara. Vás a vaše babráctvo už nedokáže predbehnúť vôbec nikto. Šialené zdražovanie energií za vašej vlády, to bolo bezprecedentné, elektrika v niektorých prípadoch vybehla aj o tisíc percent, ale bežne o 400 až 500 %, to jest štvor- až päťnásobne. Plyn o 70 až 100 %, benzín, nafta o 80 %, takých rekordérov ako vy už nebude. A vy ešte kritizujete, že sa nehanbíte! To je neuveriteľné, keď to ide práve z vašich úst! Ďakujem.
Paška, Pavol, predseda NR SR (2012-07-26):
Hlasujeme. (Hlasovanie.) 141 prítomných, 63 za, 77 proti, 1 sa zdržal. Návrh sme neschválili.
Blaha, Ľuboš, poslanec NR SR (2012-05-03):
Ďakujem. Pán kolega Brocka, aby som vám aspoň v základoch osvetlil ten politický štýl, ktorý vy kritizujete, a teda to, že vláda hľadá podporu so sociálnymi partnermi a aj pri vládnom programe vychádzala zo sociálneho dialógu. Tento politický štýl je typický pre škandinávske krajiny, kde je typická vysoká miera hľadania konsenzu. Každý deň zasadá desiatky tripartitných komisií a základnou hodnotou je sociálny zmier. Čo je na tom zlé? Pozrite sa, kde je dnes Nórsko, kde je dnes Fínsko, kde je dnes Švédsko. Váš politický štýl je pochopiteľne iný, chápem. Základom je neoliberálna ideológia, nekompromisné presadzovanie jednej jedinej pravdy od zeleného stola a rozdeľovanie spoločnosti na dobrých a zlých. Samozrejme, existujú štáty, ktoré takisto používajú tento štýl: Honduras, Kolumbia, kedysi Chile za Pinocheta, kedysi Argentína za Menema, takisto mimoriadne úspešné krajiny, že? Zmierte sa s tým, že dnes nastupuje nová éra. Éra sociálnodemokratického dialógu a strieda vašu éru, éru neoliberálneho monológu. Ďakujem.
Hrnčiar, Andrej, podpredseda NR SR (2019-11-28):
Pán poslanec, ešte vás preruším. Najprv sa hovorí odôvodnenie a na konci sa číta... (Reakcia rečníka.) Čiže toto bolo celé odôvodnenie? Dobre, v poriadku, len som upozornil pre istotu.
Mizík, Stanislav, poslanec NR SR (2022-12-02):
Ďakujem, Marek, za faktickú poznámku a chcel by som dodať jednu takú závažnú skutočnosť. Pred desaťročiami v Nemecku bola situácia, keď tých migrantov tam nebolo veľa a pracovali na stavbách a fungovalo to tam podľa hesla Ali komm, Ali hop, alebo Ali hop, Ali komm. No, žiaľ, teraz je ich tam toľko, že to už toto neplatí. Priživujú sa na sociálnom systéme, jednoducho ich je tam už veľa. A toto isté môže nastať aj u nás. A už pomaly, ale isto nastáva. Zvlášť keď sa pán Hamran vyjadrí, že treba, že my ich tu môžeme mať a že treba posilniť ochranu vonkajších hraníc Schengenu. A kým? Frontexom. No a ten Frontex, čo to je? Je to mimovládka, ktorá dostala stámilióny a ktorá pašuje priam migrantov do Európy rovno skoro z líbyjských brehov. Tak takto to je. Keď ich bude veľa, potom bude už neskoro plakať. Ďakujem.
Hrnčiar, Andrej, podpredseda NR SR (2018-05-17):
O slovo požiadal spravodajca, nech sa páči.
Pellegrini, Peter, predseda NR SR (2015-12-01):
Panie poslankyne, páni poslanci, budeme pokračovať v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 101/2010 Z. z. o preukazovaní pôvodu majetku . Poprosím pána Mičovského, aby zaujal miesto pre navrhovateľa. Dávam slovo spravodajkyni, ktorú určil navrhnutý gestorský výbor, pani poslankyni Žitňanskej. Nech sa páči.
Ďuriš Nicholsonová, Lucia, podpredsedníčka NR SR (2017-02-08):
Ďakujem aj ja, pani spravodajkyňa. Otváram všeobecnú rozpravu. Písomne sa do rozpravy neprihlásil nikto. Pýtam sa preto, či chce sa niekto prihlásiť ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci. Pani poslankyňa Jurinová a pán poslanec Vašečka. Pán poslanec Vašečka, nech sa páči, máte slovo.
Pčolinský, Peter, podpredseda NR SR (2022-10-25):
Ďakujem za vyčerpávajúce vystúpenie. Na vaše vystúpenie sú tri faktické poznámky. Pán poslanec Baránik, nech sa páči.
Tomanová, Viera, poslankyňa NR SR (2015-04-16):
Ďakujem pekne, pani predsedajúca. Pán poslanec Kuffa, ja si plne uvedomujem a absolútne súhlasím s tým, čo povedal na vašu adresu náš mladý poslanec pán Blaha. Ja si uvedomujem vašu láskavosť, dobrotivosť a pokoru a v tomto prípade aj nesmiernu empatiu. A ja viem, že tá empatia by bola k hocikomu inému, koho by postihlo to, čo postihlo pána Figeľa, teda z vašej strany. Ale napriek tomu si dovolím upozorniť na jednu vec, to, čo SMER-u sa tu vytýka, že SMER nič neriešil, nie je pravda, že neriešil. V druhom polroku roku 2010 SMER varoval, že populistická agenda nereálne lacných diaľnic povedie buď k nedokončeniu diel, alebo k nekvalite, alebo k nevyplateniu subdodávateľov. To napokon potvrdil pánovi Figeľovi aj jeho člen KDH pán Pavlásek, dnes sa tu už o ňom hovorilo, ale povedali to aj iní externí analytici, ako napr. pán Jiří Vacek. Nakoniec túto stratégiu nereálnych, lacných diaľnic vo svojom otvorenom liste potvrdil aj Slovenský živnostenský zväz, ktorý uviedol, že spolu s ostatnými a citujem: „Máme podozrenie, že od začiatku bol úmysel Váhostavu faktúry nezaplatiť, keď firma vysúťažila zákazky za 45 až 50 % rozpočtových nákladov na dielo. Jednoznačne kalkulovali, že ak nebude dosť financií na zaplatenie faktúr, tak využijú inštitút reštrukturalizácie.“ V tejto súvislosti, pán Kuffa, si treba uvedomiť, že tá zodpovednosť je tu obrovská. Včera to veľmi pekne vysvetlil pán podpredseda vlády Ľubomír Vážny. A v tejto súvislosti ja vždy, keď idem po diaľniciach na východ, vždy chválim Ľuba Vážneho, že za toto ti ďakujeme, že si taký kus práce urobil. A treba si uvedomiť aj to, že súčasná vláda Roberta Fica pod vedením Jána Počiatka, investovala do výstavby diaľnic a rýchlostných ciest 2,1 miliardy... (Prerušenie vystúpenia časomerom.)
P. Paška, predseda NR SR: (2010-04-27):
Dobre. Budeme hlasovať o tomto návrhu programu, poprosím vás, aby ste sa prezentovali a hlasovali. (Reakcia z pléna.) Pani poslankyňa, nemáme schválený program. Do momentu schválenia programu navrhujem program ja ako predseda Národnej rady v zmysle zákona o rokovacom poriadku. Máte predložený návrh programu vo svojich laviciach. Pýtam sa ešte raz, či sa chcete k nemu vyjadriť, chcete dať návrhy na zmenu alebo na jeho doplnenie. Ak nie, budeme hlasovať. Hlasujeme. Hlasujeme o návrhu programu . (Hlasovanie.) 85 prítomných, 80 za, 3 proti, 2 nehlasovali. Schválili sme program 50. schôdze Národnej rady. Dámy a páni, chcem vás informovať o priebehu schôdze. Schválili sme, že ako prvé prerokujeme dva body. Sú to návrhy vlády na skrátené legislatívne konania o vládnom návrhu zákona o vinohradníctve a potom je to zákon o štátnych symboloch Slovenskej republiky. Po týchto dvoch bodoch budeme hlasovať. Takže vás poprosím, aby sme hlasovali po prerokovaní prvých dvoch bodov a podľa toho, či získame, alebo nezískame súhlas na prerokovanie, budeme po hlasovaní o týchto prvých dvoch návrhoch pokračovať prvými čítaniami o vládnych návrhoch zákona, ktoré prerokovávame v skrátenom legislatívnom konaní. Takže po prerokovaní prvých čítaní v skrátenom legislatívnom konaní budeme hlasovať o týchto dvoch návrhoch. A ak tieto návrhy prejdú do druhého čítania, vyhlásim prestávku, aby sa mohli zísť výbory a rokovať o týchto návrhoch vo výboroch, a po prestávke, ktorú určíme podľa vývoja, budeme pokračovať vráteným zákonom, ktorý vrátil pán prezident, ktorý sme zaradili ako bod č. 5 a je to zákon z 2. marca 2010 na podporu vlastenectva. Poprosím teraz pána ministra pôdohospodárstva Vladimíra Chovana, aby odôvodnil návrh vlády na skrátené legislatívne konanie o vládnom návrhu zákona o vinohradníctve. (Rokovanie o návrh vlády na skrátené legislatívne konanie o vládnom návrhu zákona, ktorým sa mení zákon č. 313/2009 Z. z. o vinohradníctve a vinárstve , tlač 1527.)
Sulík, Richard, predseda NR SR (2011-02-02):
Ďakujem. Prosím, hlasujte teraz. (Hlasovanie.) Prítomných 145 poslancov, hlasovalo 80 za, 0 proti, 63 sa zdržalo, 2 nehlasovali. Národná rada pridelila návrh tohto zákona výborom, určila gestorský výbor a príslušné lehoty. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov . Pán spoločný spravodajca poslanec Janiš, máte slovo.
Bublavý, Dušan, poslanec NR SR (2014-12-12):
Vážený pán exminister Figeľ, mohol by ste mi, prosím vás, vysvetliť a povedať, čo je podľa vás väčší problém: Ak niektorý minister vytendruje pre štát lepšiu cenu a výhodnejšiu zmluvu, ako bola pred jeho nástupom, tak ako to spravil pán minister Počiatek, alebo je podľa vás väčší problém, ak minister dovolí v deň svojho odchodu z funkcie, ako keď ste odchádzal vy, podpísať zmluvu na nepotrebný softvér za 4 mil. eur? A to ste urobil vy Železničnej spoločnosti Slovensko. Prosím vás, pán Figeľ, musím vám pripomenúť, že súťaž na SkyToll bola podľa vás a podľa dokumentu, ktorý ste podpísal, bola okej, bola v poriadku. Mohli by ste nám dať porozdávať všetkým prítomným ten dokument, aby sme si ho mohli prečítať? Lebo veľmi by mal zaujímal. A viete, prečo, pán Figeľ, subdodávatelia nemajú zaplatené? Lebo vy ste si spravili z nízkych cien marketing.
Budaj, Ján, poslanec NR SR (2018-11-28):
No to, pán prednášajúci, si vyprosím, budem sa zaoberať vo svojom príhovore... (reakcia z pléna), predsedajúci, budem sa vo svojom príhovore zaoberať tým, čím sa rozhodnem ako poslanec. (Reakcie z pléna. ) Nech sa páči, veď sa vyjadrite. (Prerušenie vystúpenia predsedajúcim.)
Bartek, Michal, poslanec NR SR (2024-06-12):
Ďakujem veľmi pekne. Vážený pán predsedajúci, dovoľte, aby som predniesol správu Výboru Národnej rady Slovenskej republiky pre obranu a bezpečnosť o výsledku prerokovania návrhu na aktualizáciu vojenského zastúpenia Slovenskej republiky pri orgánoch NATO/EÚ a návrhu na vyslanie príslušníkov OS SR do orgánov vojenského zastúpenia Slovenskej republiky pri NATO/EÚ a do vojenských štruktúr NATO/EÚ. Výbor Národnej rady pre obranu a bezpečnosť ako gestorský výbor podáva Národnej rade túto správu. Predseda Národnej rady svojím rozhodnutím č. 360 zo 4. júna 2024 pridelil návrh na aktualizáciu vojenského zastúpenia, tlač 350, na prerokovanie zahraničnému výboru a Výboru Národnej rady pre obranu a bezpečnosť. Oba výbory prerokovali návrh na aktualizáciu vojenského zastúpenia, tlač 350, v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s aktualizáciou vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia Slovenskej republiky pri NATO/EÚ a do vojenských štruktúr NATO/EÚ, tlač 350. Prílohou tejto správy je návrh na uznesenie Národnej rady Slovenskej republiky. Ďakujem, skončil som. Otvorte, prosím, rozpravu.
Paška, Pavol, predseda NR SR (2013-10-16):
Hlasujeme. (Hlasovanie.) 145 prítomných, 102 za, 43 sa zdržalo. Návrh zákona sme postúpili do druhého čítania. Ďalej.
Baránik, Alojz, poslanec NR SR (2016-10-25):
Ďakujem pekne. Ďakujem pánovi poslancovi Rajtárovi za jeho dobré vystúpenie a podnetné témy, ktoré tam navodil. Zaujala ma, zaujala ma zmienka o kontrolných vyšetrovacích výboroch. Tam je treba povedať, že porovnanie s Amerikou ma vhodné, len pokiaľ si uvedomíme, ako tam funguje demokracia. Čiže nejaké prísne rozdelenie medzi vládne strany a opozíciu v tých výboroch neexistuje. Keby výbory tohoto druhu mali aj v našom parlamente takto fungovať, ako fungujú všetky ostatné orgány parlamentu, to znamená, na prísnej väčšinovej báze, tak by boli do značnej miery zbytočné, i keď by napomohli určite zverejneniu predmetných vecí, o ktorých sa na výbore jedná. Preto sa prihováram za to, aby výbory boli, ale aby boli ustanovené tak, aby neboli jednoznačne vedené koaličnou väčšinou. Pokiaľ ide o zmienku tiež v súvislosti s americkým systémom parlamentarizmu, treba si uvedomiť, že akékoľvek okresanie funkcií parlamentu na Slovensku je o to horšie, že na Slovensku neexistuje dvojkomorový systém. To znamená, toto je jediná komora parlamentu, v ktorej sa prejednávajú zákony, a skracovanie časov je o to horšie pre výslednú činnosť tohto parlamentu.
Pellegrini, Peter, predseda NR SR (2015-04-24):
Pán poslanec, musí povedať, že ste ma dostali až do pomykova teraz. (Smiech v sále.) Musím, ak mi dovolíte, musím pozrieť ustanovenia rokovacieho poriadku, či je možné využiť takýto procedurálny návrh a dať o ňom hlasovať a či teda by takýmto spôsobom skončila schôdza. Takže vás chcem požiadať, aby ste nám umožnili krátku prestávku a po nej by som rozhodol, ako naložím s vaším procedurálnym návrhom. Vyhlasujem krátku, päťminútovú prestávku. (Krátka prestávka.) (Po prestávke.)
Grendel, Gábor, podpredseda NR SR (2022-10-06):
Pán poslanec považuje otázku za zodpovedanú. Ďalšiu otázku položil pán poslanec Martin Čepček ministrovi pôdohospodárstva a rozvoja vidieka pánovi Samuelovi Vlčanovi: „Vážený pán minister, čo vedie ministerstvo pôdohospodárstva ku kroku zlúčenia dvoch obsahovo odlišných organizácií Agroinštitútu a Agentúry pre rozvoj vidieka v Nitre?“
Krajniak, Milan, minister práce, sociálnych vecí a rodiny SR (2020-09-17):
Ďakujem, pán podpredseda. Vážené dámy a páni, Dozorná rada Sociálnej poisťovne má tripartitnú štruktúru. To znamená, sú tam zástupcovia štátu, zástupcovia odborov, zástupcovia zamestnávateľov a takisto aj zástupca dôchodcov. Členovia Dozornej rady Sociálnej poisťovne majú päťročné funkčné obdobie, ale toto funkčné obdobie končí rôzne rôznym členom Dozornej rady. Deviateho septembra 2020 uplynutím päťročného funkčného obdobia zaniklo členstvo člena Dozornej rady Sociálnej poisťovne Ing. Jána Mikulíka, ktorý bol zástupcom ministerstva financií. Na základe návrhu ministerstva financií vám navrhujem, aby Národná rada zvolila do funkcie člena Dozornej rady Sociálnej poisťovne za ministerstvo financií Ing. Marcela Klimeka, ktorý v súčasnosti pôsobí ako štátny tajomník ministerstva financií. Ďakujem veľmi pekne.
Pčolinský, Peter, podpredseda NR SR (2022-10-26):
Dve faktické poznámky. Pán poslanec Beluský.